**KONSULTAVIMO PASLAUGŲ SUTARTIS**

|  |  |  |  |  |
| --- | --- | --- | --- | --- |
|  |  | Nr. |  |  |
|  | (data) |  |  |  |
|  |  |  |
|  | (sudarymo vieta) |  |

**[įmonės pavadinimas]**, įm. k. **[įmonės kodas]**, esanti adresu **[buveinės adresas]**, atstovaujama vadovo **[vardas, pavardė]**, (toliau „Paslaugų teikėju“) ir **[įmonės pavadinimas]**, įm. k. **[įmonės kodas]**, esanti adresu **[buveinės adresas]**, atstovaujama vadovo **[vardas, pavardė]** (toliau „Paslaugų gavėju“), ir, (toliau abi šalys kartu vadinamos „Šalimis“, o kiekviena atskirai „Šalimi“) sudarėme šią konsultavimo paslaugų sutartį (toliau – „Sutartis“).

Atsižvelgdamos į tai, kad:

1. Paslaugų teikėjas turi reikiamos patirties konsultavimo srityje bei ketina teikti konsultavimo paslaugas Paslaugų gavėjui;
2. Paslaugų gavėjas vysto verslą Lietuvos Respublikoje ir ketina pirkti iš Pasaugų teikėjo konsultavimo paslaugas;

Šalys susitarė dėl toliau išvardintų sąlygų:

1. SĄVOKOS

Visos šios Sutarties sąvokos didžiąja raide turi joms šiame skyriuje priskirtą reikšmę, nebent Sutartyje būtų numatyta kitaip arba išvada dėl kitokios sąvokos reikšmės sektų iš Sutarties konteksto. Visi kiti Sutartyje vartojami terminai turi jiems įprastą reikšmę.

*Konsultavimo paslaugos*be apribojimų apima Paslaugų teikėjo konsultavimą apskaitos, komercinio ūkinio pobūdžio ar kitokius patarimus, atsakymus į klausimus ar nuomonių pateikimą.

*Informacija*reiškia visą informaciją, kurią Paslaugų teikėjas sužino iš Paslaugų gavėjo, susijusią su Paslaugų gavėju (su Paslaugų gavėju susijusiais asmenimis) konsultavimo tikslais.

*Su Paslaugų gavėju susiję asmenys*reiškia Paslaugų gavėjo pagrindinę, antrines bendroves ir kitas bendradarbiaujant su Paslaugų gavėju vystančias verslą bendroves ar asmenis, kuriuos kaip susijusius su Paslaugų gavėju nurodo paslaugų gavėjas.

*Ataskaita*reiškia Paslaugų teikėjo Paslaugų gavėjui pateikiamą ataskaitą dėl suteiktų Konsultavimo paslaugų ir su jomis susijusių papildomų išlaidų.

*Paslaugų kaina*reiškia mokėjimą už Paslaugų teikėjo Paslaugų gavėjui suteiktas paslaugas, nurodytą Sutarties 5.1. punkte.

*Atlyginimas*reiškia Paslaugų teikėjo piniginį atlygį už Paslaugų gavėjui suteiktas Konsultavimo paslaugas.

*Užsakymas*reiškia bet kokį Paslaugų gavėjo pageidavimą dėl numatomų Konsultavimo paslaugų teikimo žodžiu ar raštu.

1. SUTARTIES OBJEKTAS

Pagal šią Sutartį Paslaugų teikėjas įsipareigoja teikti Paslaugų gavėjui Konsultavimo paslaugas, o Paslaugų gavėjas įsipareigoja priimti ir mokėti už suteiktas Konsultavimo paslaugas Sutartyje nurodytomis sąlygomis ir tvarka.

1. PASLAUGŲ TEIKĖJO TEISĖS IR PAREIGOS
	1. Pagal iš anksto Paslaugų teikėjo pateiktus Užsakymus sąžiningai ir rūpestingai teikti Konsultavimo paslaugas Paslaugų gavėjui.
	2. Ne vėliau kaip per **[terminas]** darbo dienas nuo Užsakymo gavimo dienos pateikti Paslaugų gavėjui pasiūlymą ir galimas alternatyvas dėl Konsultavimo paslaugų teikimo bei su tuo susijusią informaciją, įskaitant, bet neapsiribojant, Konsultavimo paslaugų kainą, įvykdymo būdus, terminus, trečiuosius asmenis, reikalingus Konsultavimo paslaugoms teikti, papildomas išlaidas.
	3. Paslaugų gavėjo prašymu pateikti papildomą informaciją, susijusią su Sutarties 3.2. punkte nurodytu pasiūlymu.
	4. Ne vėliau kaip per **[terminas]** darbo dienas nuo Konsultavimo paslaugų suteikimo pateikti Paslaugų gavėjui Ataskaitą.
	5. Suderinti su Paslaugų gavėju bet kokius nukrypimus nuo patvirtinto Užsakymo, galinčius turėti įtakos Konsultavimo paslaugų teikimui.
	6. Paslaugų gavėjo prašymu ištaisyti Konsultavimo paslaugų gavėjo nurodytus trūkumus.
	7. Paslaugų teikėjas turi teisę gauti paslaugų kainą už tinkamai suteiktas Konsultavimo paslaugas.
	8. Paslaugų teikėjas turi teisę, kad ši Sutartis būtų sėkmingai įvykdyta, pasitelkti trečiuosius asmenis. Kiekvienu atveju tokių trečiųjų asmenų sąrašas turi būti suderintas su Paslaugų gavėju.
	9. Paslaugų teikėjas įsipareigoja dėti visas pastangas, kad teikiant Konsultavimo paslaugas Paslaugų gavėjui būtų išvengta interesų konflikto, o apie visus galimus interesų konfliktus pranešti Paslaugų gavėjui iš anksto.
	10. Paslaugų teikėjas turi teisę gauti iš Paslaugų gavėjo reikiamą informaciją, siekiant sąžiningai ir rūpestingai vykdyti šią Sutartį.
	11. Paslaugų teikėjas įsipareigoja saugoti, nekopijuoti ir kitais būdais neplatinti bei neskelbti be Paslaugų gavėjo sutikimo tretiesiems asmenims iš Paslaugų gavėjo gautos su Užsakymu susijusios Informacijos.
	12. Paslaugų teikėjas įsipareigoja sąžiningai, tinkamai ir laiku vykdyti kitus pagal šią Sutartį prisiimtus ir pagal galiojančius Lietuvos Respublikos teisės aktus privalomus vykdyti įsipareigojimus.
2. PASLAUGŲ GAVĖJO TEISĖS IR PAREIGOS
	1. Paslaugų gavėjas turi teisę gauti tinkamos kokybės Konsultavimo paslaugas, kurios atitinka visus teisės aktais nustatytus bei papildomai Užsakyme numatytus teikiamų Konsultavimo paslaugų reikalavimus.
	2. Paslaugų gavėjas turi teisę gauti informaciją apie Paslaugų teikėjo teikiamas Konsultavimo paslaugas kitiems klientams, kurie vykdo panašią veiklą.
	3. Paslaugų gavėjas taip pat turi ir kitas šioje Sutartyje bei kituose teisės aktuose tiesiogiai numatytas ar iš jų išplaukiančias teises bei pareigas.
	4. Paslaugų gavėjas Paslaugų teikėjo prašymu suteikia visą informaciją ir dokumentus, reikalingus Paslaugų teikėjui, kad šis tinkamai teiktų Konsultavimo paslaugas.
	5. Paslaugų gavėjas, netinkamai vykdydamas savo pareigas, pagal šią Sutartį Paslaugų gavėjui atlygina nuostolius įstatymų nustatyta tvarka.
	6. Paslaugų gavėjas neatsako už Paslaugų teikėjo sugadintą ar prarastą informaciją, jei tai įvyksta dėl Paslaugų teikėjo kaltės.
3. KONSULTAVIMO PASLAUGŲ KAINA IR APMOKĖJIMAS
	1. Šalys susitaria, kad prieš kiekvieną Konsultavimo paslaugų teikimą jos suderins konkrečių Konsultavimo paslaugų kainą iš anksto.
	2. Į Paslaugų kainą įskaičiuojami visi mokesčiai ir kiti mokėjimai, privalomi pagal Lietuvos Respublikos įstatymus, visos Paslaugų teikėjo su Konsultavimo paslaugų teikimu susijusios išlaidos, kurios, be kita ko, apima kelionės, maitinimo bei nakvynės išlaidas.
	3. Paslaugų teikėjas įsipareigoja informuoti Paslaugų gavėją apie visus Konsultavimo paslaugų kainos pasikeitimus, viršijančius **[skaičius]** procentų sutartos kainos ir tik gavus Paslaugų gavėjo patvirtinimą tęsti pradėtų Konsultavimo paslaugų teikimą.
	4. Už Konsultavimo paslaugas, suteiktas pagal šios Sutarties reikalavimus, Paslaugų gavėjas įsipareigoja sumokėti Paslaugų teikėjui per **[terminas]** nuo Ataskaitos pateikimo dienos.
	5. Paslaugų gavėjas įsipareigoja mokėti Paslaugų teikėjui paslaugų kainą pagal šią Sutartį mokėjimo pavedimu, pervedant pinigus į toliau nurodytą Paslaugų teikėjo banko sąskaitą:

Sąskaitos Nr. **[sąskaitos numeris]**;

**[banko pavadinimas]** bankas;

Banko kodas **[banko kodas]**.

1. BENDROS ŠALIŲ TEISĖS IR ĮSIPAREIGOJIMAI
	1. Šalys įsipareigoja sąžiningai, tinkamai, bendradarbiaujant ir laiku vykdyti kitus pagal šią Sutartį prisiimtus ir pagal Lietuvos Respublikoje galiojančius teisės aktus privalomus įsipareigojimus.
	2. Šalys turi ir kitas šios Sutarties ir Lietuvos Respublikoje galiojančių teisės aktų numatytas teises.
2. ŠALIŲ PAREIŠKIMAI IR GARANTIJOS
	1. Šalys susitaria ir patvirtina bendrą supratimą, kad šios Sutarties vykdymo metu Paslaugų gavėjui suteikta Informacija yra laikoma turinčia esminės reikšmės sėkmingam Paslaugų gavėjo (su Paslaugų gavėju susijusių asmenų) veiklos vykdymui.
	2. Šalys pareiškia, kad jos visiškai supranta informacijos, suteikiamos vienos šalies kitai, reikšmę ir svarbą bei su tokios informacijos praradimu, platinimu be leidimo ar kitokiu atskleidimu susijusią riziką, ir įsipareigoja imtis aukščiausių apsaugos priemonių.
3. KONFIDENCIALUMO ĮSIPAREIGOJIMAI
	1. Paslaugų teikėjas įsipareigoja neatskleisti jokios jam vykdant Sutartį suteiktos ar su Sutarties vykdymu susijusios Informacijos, neperduoti jokiam trečiajam asmeniui ir neskelbti visos ar dalies šios Informacijos jokiai trečiajai šaliai šios Sutarties galiojimo metu ir po šios Sutarties pasibaigimo, prieš tai negavęs Bendrovės sutikimo raštu, nebent toks atskleidimas yra būtinas pagal Lietuvos Respublikoje galiojančius teisės aktus.
4. ŠALIŲ ATSAKOMYBĖ
	1. Paslaugų teikėjas už informacijos, susijusios su Paslaugų gavėju (su Paslaugų gavėju susijusiais asmenimis) atskleidimą nesilaikant šios Sutarties nuostatų, įsipareigoja sumokėti Paslaugų gavėjui **[suma skaitmenimis]** (**[suma žodžiais]**) **[valiuta]** baudą už kiekvieną tokio atskleidimo atvejį ir atlyginti visus Paslaugų gavėjo (su Paslaugų gavėju susijusių asmenų) patirtus nuostolius, kurių nepadengia sumokėta bauda.
	2. Kiekviena Šalis įsipareigoja atlyginti kitai Šaliai patirtus nuostolius ar išlaidas (tarp jų teismo ir pagrįstas advokatų išlaidas) dėl šioje Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis joje numatytomis sąlygomis ir tvarka nutraukiama).
5. FORCE MAJEURE
	1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu tai įvyko dėl neįprastų aplinkybių, kurių Šalys negalėjo numatyti, išvengti ar pašalinti jokiomis priemonėmis (toliau – *Nenugalimos jėgos aplinkybės*), pvz. Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Tokiu atveju Šalių įsipareigojimų vykdymo terminas pratęsiamas.
	2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes per **[terminas]** kalendorines dienas nuo tokių aplinkybių atsiradimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
	3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku nepasiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
6. SUTARTIES GALIOJIMAI, PAKEITIMAI IR NUTRAUKIMAS
	1. Ši Sutartis įsigalioja nuo jos pasirašymo ir galioja **[terminas]** nuo tos dienos.
	2. Ši Sutartis gali būti papildyta, pakeista, nutraukta prieš terminą įstatymų nustatyta tvarka.
	3. Jei Sutartis nutraukiama ar nustoja galioti pagal Sutarties 11 straipsnį, 7–13 straipsniai išlieka galioti.
7. TAIKYTINA TEISĖ
	1. Šiai Sutarčiai taikoma ir ji aiškinama pagal Lietuvos Respublikos teisę.
8. GINČŲ SPRENDIMAS
	1. Bet kokie nesutarimai ar ginčai, kylantys tarp Šalių dėl šios Sutarties, sprendžiami abiejų Sutarties Šalių draugiškomis pastangomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
9. PRANEŠIMAI
	1. Bet kurie ir visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu toliau nurodytais adresais ir fakso numeriais ar kitais adresais ir fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
| Paslaugų teikėjui: |  | Paslaugų gavėjui: |
| **[vardas, pavardė]** |  | **[vardas, pavardė]** |
| **[adresas, telefonas, el. paštas ir t. t.]** |  | **[adresas, telefonas, el. paštas ir t. t.]** |

* 1. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama mažiausiai prieš **[terminas]**. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
1. KITOS NUOSTATOS
	1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo, išskyrus atvejį, kai Paslaugų gavėjas įvykdo tokį perleidimą su Paslaugų gavėjui susijusiam asmeniui, kai Paslaugų teikėjo sutikimas tokiam perleidimui yra duotas šios Sutarties pagrindu.

Sutarties šalių rekvizitai ir parašai:

|  |  |  |
| --- | --- | --- |
| Paslaugų teikėjas |  | Paslaugų gavėjas |
| **[įmonės pavadinimas]** |  | **[įmonės pavadinimas]** |
| **[įmonės kodas]** |  | **[įmonės kodas]** |
| **[adresas]** |  | **[adresas]** |
| **[telefono nr.]** |  | **[telefono nr.]** |
| **[el. pašto adresas]** |  | **[el. pašto adresas]** |
| **[įmonės vadovo pareigos]** |  | **[įmonės vadovo pareigos]** |
| **[įmonės vadovo vardas, pavardė]** |  | **[įmonės vadovo vardas, pavardė]** |
|  |  |  |  |  |
| (parašas) |  |  | (parašas) |  |